作者:無名氏
標題:閥閱舞射柳蕤丸記・折桂令
內容:今日個賀豐年錦繡皇都，(正末做拜科)(韓琦雲)當今聖主，豁達大度，寬仁厚德，萬民安樂，端的是千邦納貢朝仁主，一統乾坤永聖明。(正末唱)托賴著聖主寬仁，德勝唐虞。(韓琦雲)大將威嚴，平定醜虜。(正末唱)見如今四海安寧，於邦納土，一統車書。(正末做拜科)(韓琦雲)為將者眠霜臥雪，多與皇家戮力。雖受了那百般苦楚，今日個坐享千鍾。(正末唱)俺則待盡良忠開疆展土，輔助著萬萬年鞏固皇圖。(正末做拜科)(韓琦雲)將軍孝當竭力，於國盡忠，落一個青史標名。(正末唱)我如今秉笏披服，拜舞三呼。三舞蹈頓首減惶，贊明君懾伏的萬國降服。(同下)。